《阿智歌》
宋代·饶节

吕卿诸子森如猬，不作世间儿女气。封胡羯末自行列，麟凤龟龙各异致。

小儿阿智甫七龄，衮衮似欲无诸兄。疏眉秀目澹玉雪，覆肝立壁开天庭。

自从诸兄授孝经，淋漓笔墨有典刑。客来推席俨在庭，举头揖客客为惊。

吾知吕卿大源委，黄河昆崙千万里。政令凡儿出其中，不扶而直麻生蓬。

况如此雏落落自奇伟，出门汗血当追风。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。